CELEX: 62011CN0299
Language: fi
Date: 2011-06-15 00:00:00
Title: Asia C-299/11: Ennakkoratkaisupyyntö, jonka Hoge Raad der Nederlanden (Alankomaat) on esittänyt 15.6.2011 — Staatssecretaris van Financiën v. Gemeente Vlaardingen

10.9.2011   
            
            
               FI
            
            
               Euroopan unionin virallinen lehti
            
            
               C 269/26
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 15.6.2011 — Staatssecretaris van Financiën v. Gemeente Vlaardingen
   (Asia C-299/11)
   2011/C 269/48
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Kantaja: Staatssecretaris van Financiën
   
      Vastaaja: Gemeente Vlaardingen
   
      Ennakkoratkaisukysymykset
   
   Onko kuudennen arvonlisäverodirektiivin (1) 5 artiklan 7 kohdan johdantokappaletta ja a alakohtaa, kun ne luetaan yhdessä kuudennen arvonlisäverodirektiivin 5 artiklan 5 kohdan sekä 11 artiklan A kohdan johdantokappaleen ja 1 alakohdan b alakohdan kanssa, tulkittava siten, että verovelvollisen ottaessa käyttöön kiinteää omaisuutta verosta vapautettuihin tarkoituksiin jäsenvaltio voi kantaa arvonlisäveroa tapauksessa, jossa:
   
               —
            
            
               kyseinen kiinteä omaisuus käsittää verovelvollisen omalla maapohjalla sijaitsevan, kolmannen tahon vastiketta vastaan luovuttaman rakennelman, ja
            
         
               —
            
            
               verovelvollinen on käyttänyt kyseistä maapohjaa aikaisemmin yrityksen (samoihin) arvonlisäverosta vapautettuihin tarpeisiin, eikä verovelvollisella ole aikaisemmin ollut kyseisen oman maapohjan arvonlisäveron vähennysoikeutta,
               jolloin seurauksena on, että oma maapohja (sen arvo) otetaan huomioon arvonlisäveron kannossa?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste 17.5.1977 annettu kuudes neuvoston direktiivi 77/388/ETY (EYVL L 145, s. 1).